ตลาดหุ้นสหรัฐปิดในแดนบวก
ข้อมูลภาคแรงงานที่ดีส่งผลตลาดหุ้นสหรัฐปิดในแดนบวก ขณะที่ราคาน้ำมันขยับขึ้นเล็กน้อย
26 ต.ค. 2555

ข้อมูลภาคแรงงานที่ดีส่งผลตลาดหุ้นสหรัฐปิดในแดนบวก ขณะที่ราคาน้ำมันขยับขึ้นเล็กน้อย
ข้อมูลภาคแรงงานที่ดีเกินความคาดหมายของอเมริกาบวกกับรายงานผลประกอบการไตรมาส 3 ที่ดีเกินคาดหมายของ พรอคเตอร์ แอนด์ แกมเบิล ก็ผลักดันให้ตลาดหุ้นสหรัฐฯวานนี้(259ต.ค) ดีดขึ้นมาปิดในแดนบวก       ดัชนีหุ้นดาวโจนส์ เพิ่มขึ้น 26.96 จุด (0.21 เปอร์เซ็นต์) ปิดที่ 13,104.30 จุด แนสแดค เพิ่มขึ้น 4.42 จุด (0.15 เปอร์เซ็นต์) ปิดที่ 2,986.11 จุด เอสแอนด์พี เพิ่มขึ้น 4.27 จุด (0.30 เปอร์เซ็นต์) ปิดที่ 1,413.02 จุด
ขณะที่ราคาน้ำมันขยับในแดนบวกเล็กน้อย สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนพฤศจิกายน เพิ่มขึ้น 32 เซนต์ ปิดที่ 86.05 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 64 เซนต์ ปิดที่ 108.49 ดอลลาร์ต่อบาร์เรล